คือเป็นคนประหม่าตลอดเวลา เวลาอยู่กลางฝูงชนบ่อยๆไม่ค่อยมีความมั่นใจในตัวเองอะครับ ยิ่งเวลาคนมองครับทำให้รนมาเลยเวลาคุยกับใครก็ไม่ค่อยมองหน้านะครับเพราะว่าเขินเพราะไม่ค่อยมีความมั่นใจแล้วเวลาถ้าไปซื้อของที่ร้านค้าที่ไม่คุ้นชินหรือพ่อแม่ไม่เคยพาไปซื้อก็จะไม่ค่อยกล้าที่จะเข้าไปซื้อครับ ใช้ชีวิตลำบากมากครับเบื่อตัวเองแล้วพวกกิจกรรมที่ต้องเข้าสังคมผมก็จะหนีตลอด ตอนนี้ย้ายโรงเรียนมา 1 เดือนแล้วยังไม่มีเพื่อนในแผนกเลยครับขอเป็นคนเงียบๆไม่ค่อยพูดกล้าพูดกับคนเเปลกหน้าและทักษะในการพูดก็ไม่ค่อยดีเนื่องจากต้องอยู่ในห้องคนเดียวเล่นคอมคนเดียวตั้งแต่เด็กจนโตและเป็นคนซึมๆตลอดเวลาหน้านิ่งอารมณ์ชอบดิ่งไม่สามารถยิ้มตลอดเวลาเหมือนคนอื่นได้หรือมีความสุขผมเป็นโรคกลัวการเข้าสังคมหรือเปล่าครับ
สวัสดีค่ะ Kamonphop Onsuwanหากเป็นโรคที่เกี่ยวกับการกลัว (Phobia) คนไข้เมื่อได้เผชิญกับสิ่งนั้นๆ จะมีอาการต่างๆ ได้แก่ เกิดอาการตื่นกลัว ( ได้แก่ หัวใจเต้นเร็ว หายใจถี่ วิงเวียนศรีษะ พูดติดขัด ปากแห้ง คลื่นไส้ เหงื่อออก มือเท้าสั่น ), ควบคุมตนเองไม่ได้ แม้รู้ตัวว่าเป็นความกลัวที่ไม่สมเหตุสมผล, รู้สึกวิตกกังวลหรือกลัวมากขึ้นเมื่อเข้าใกล้สิ่งที่ทำให้รู้สึกกลัว, พยายามทำทุกทางเพื่อหลีกเลี่ยงสิ่งที่ทำให้รู้สึกกลัวจากที่ Kamonphop Onsuwan เล่ามา ยังสรุปไม่ได้ชัดเจนนะคะแนะนำให้ผู้ปกครองพาไปพบจิตแพทย์เพื่อตรวจภาวะทางอารมณ์และสุขภาพทางจิต และรับคำแนะนำอย่างเหมาะสมค่ะสามารถอ่านเพ่ิมเติมได้ที่นี่ค่ะ